Waraka Tiko ga ena Vosota\nSa vakacava na balavu ni nomu waraka tiko na Matanitu ni Kalou? O vosota tiko na ituvaki se mani vakacava na kena dredre? (Rom 8:25) Eso na lotu vaKarisito era cati, vakaduiduitaki, bala e valeniveivesu, se ra vakarerei mera vakamatei. Levu tale era tauvimate se sa tarai ira na bula vaqase.\nNida vakatovolei, na cava ena vukei keda meda wawa tiko ga? Meda vaqaqacotaka noda vakabauta nida wili iVolatabu e veisiga qai vakasamataka vakatitobu na ka eda wilika. Meda raica dei na noda inuinui. (2Ko 4:16-18; Ipe 12:2) Meda vakamamasu vei Jiova qai kerea na kaukaua ni nona yalo tabu. (Lu 11:10, 13; Ipe 5:7) Ena vukei keda na Tamada dauloloma meda “vosota . . . na ka kece ena vosovoso kei na marau.”—Kol 1:11.\nSARAVA NA VIDIO MEDA ‘CICI TIKO GA ENA VOSOTA’—NUIDEI NI O NA RAWATA NA ICOVI, QAI SAUMA NA TARO QO:\nNa ka ‘tawanamaki’ cava ena rawa ni yaco ena noda bula? (Dvu 9:11)\nE yaga vakacava na masu nida vakatovolei?\nKe sega ni levu na ka eda rawa ni cakava vei Jiova me vaka e liu, na cava meda kauaitaka tiko ga kina na ka eda rawa ni cakava?\nRaica dei na icovi\nNa cava ena vukei iko mo dei tiko ga ena icovi?\nO na tokoni ira vakacava na sotava na ituvaki dredre kei na nodra lewenivuvale?\nVosa vakayalovinaka, kua ni vakatauvatani ira kei na so tale\nDau vakarorogo vinaka\nMasulaki ira, masu vata kei ira\nVakasaqa se cakava eso na cakacaka ni vale\niMeli iMeli Waraka Tiko ga ena Vosota